28 
og gennemvævet med Planterødder fra de Tuer, som ligge jævnt 
spredte deri. Vegetationen er rig, blandt andet findes Utricularia, 
Hydrocharis, Lemna og Alger; paa dette Sted træffes Største- 
delen af de Former, jeg har nævnt i min Furesøliste (pag. 25). 
Udenfor dette Bælte, kun adskilt derfra ved en Bræmme af op- 
skyllede Rør, findes påa noget dybere Vand (2—3 Fod) store Op- 
hobninger af Sivblade og Løv fra den nærliggende Skov; Vegeta- 
tionen er sparsom, hist og her en enkelt Nuphar og lidt My- 
riophyllum. 1 denne raadnende Bladmasse, hvorfra der stadig 
stiger Luftblærer op, findes Olisthanella Nassonoffii i Mængde 
samt Gyrator notops. i 
Længere ude endnu mellem Sivrødder og Myriophyllum påa 
ren Sandbund træffer man Mesostoma lingua var. lacustris. i 
umaadeligt Antal, undertiden i Selskab med en Alloicøl, Plagiostoma 
lemani; de to Former følge Vegetationen til dens yderste Grænse, 
men derfra til ud paa meget dybt Vand har jeg ikke fundet een 
eneste Turbellarie!). Paa Bankerne ude i Søen -ere de at finde 
igen, det lille Samfund, som findes her, dannes af Strongylo- 
stoma radiata (Søformen), Microstoma giganteum og to Alloicøler 
Automolos morgiensis og Plagiostoma lemani. 
Som lige berørt bekræftes min Adskillelse af de to Faunaer 
paa det skønneste af Literaturen; thi det viser sig, at Sehmidt 
og Braun for en stor Del have undersøgt Arter hørende til Pyt- 
faunaen, medens Søfaunaens Former have fundet Bearbejdere i 
Luther, Fuhrmann, Volz og Dorner. 
Brauns Årtsliste (1885) viser 42 Rhabdocøler, for 23 af 
disse er Lokalitetsangivelsen Grav og Sump, hvilket vel tildels 
falder sammen med min Betegnelse Pyt, da jeg har udelukket to 
tvivlsomme Tilfælde;- Forekomsttiden angives at være fra Snesmelt- 
ningen (Marts) til Juni (incl.); for de øvrige 19 er Lokaliteten 
Dam, Bæk eller Sø; Forekomsttiden Juni til September. 
1) Den interessante Udvandring af Breddens Arter til dybere Vand, som 
Di Plessis har iagttaget i Genfersøen, findes altsaa ikke. 
